હાસ્ય પણ જાતજાતનાં હોય છે. લોકોની હસવાની સ્ટાઇલ પણ જુદી જુદી હોય છે. ઘણા લોકો તો એવી રીતે હસતા હોય છે કે એનો હસવાનો અવાજ સાંભળીને આપણાથી હસવું ન રોકી શકાય. હાસ્યના કુલ 64 પ્રકાર પાડવામાં આવે છે. હાસ્યના બે પ્રકારથી આપણે સૌથી વધુ પરિચિત છીએ. એક છે સ્થૂળ હાસ્ય, જેમાં સીધી જ હસવાની વાત હોય છે. બીજું છે સૂક્ષ્મ હાસ્ય. એને સમજવા માટે પણ સમજદારી જોઇએ. બીટવીન-ધ-લાઇન્સમાં ઘણું બધું કહેવાઇ જતું હોય છે. હાસ્યના બીજા પ્રકારોમાં અટ્ટહાસ્ય, ખંધુ હાસ્ય, લુચ્ચું હાસ્ય, મીંઢું હાસ્ય, રાક્ષસી હાસ્ય, ભૂભૂ હાસ્ય, ખીખી હાસ્ય, ઊંટાટિયા હાસ્ય, ડકડક હાસ્ય સહિત અનેક પ્રકારોનો સમાવેશ થાય છે.